Našim članovima. 



Hrvatsko prirodoslovno društvo daje svojim članovima 

 besplatno društvejie edicije: naučni časopis „Glasnik" i po- 

 pularni časopis „Prirodu". Članarina iznaša godišnje 12 K. 



Jedan i drugi časopis od velike je važnosti po naš narod. 

 „Glasnik" je skroz naučan časopis i donaša rasprave o pri- 

 rodnim prilikama hrvatskih krajeva. Kako mu je svrha, da 

 upozna strani svijet s prirodnim istraživanjima naših strana, to 

 se pišu u njem rasprave i u tuđim jezicima. Tim „Glasnikom" 

 dolaze ujedno naši prirodoslovci pred strani naučni forum, tim 

 „Glasnikom" reprezentira se i hrvatski narod u stranom svijetu 

 kao narod kulturnoga nastojanja. „Glasnik" daje hrv. prirodo- 

 slovno društvo u zamjenu za druge slične edicije, pa tako 

 stojimo mi sa mnogim prirodoslovnim društvima i akademijama 

 čitave Evrope i Amerike u svezi. Sva ta društva i akademije 

 daju opet našem društvu u zamjenu za „Glasnik" sve svoje 

 edicije, a kolika je to dobit, nije potrebno naglašivati, kad 

 znamo, što znači imati valjanu biblioteku. Ako uvažimo ovo, 

 onda je jasno, da svaki član hrv. prirod, društva vrši kulturnu 

 zadaću, jer svojom članarinom omogućuje razvoj i napredak 

 prirodnih nauka u hrvatskom narodu. Zato ne bi smjelo b\t 

 inteligentna Hrvata, koji nije član našega društva. Zato je dužnosti 

 svakoga od nas da poradimo oko toga, kako bi što više naših 

 ljudi svih staleža okupili u to kulturno društvo. 



A „Priroda?" Njom hoćemo u jednu ruku, da se odužimo 

 članovima, pa da im podamo u ruke štivo, koje će njih zani- 

 mati, a u drugu ruku, da upoznamo naš narod s onom naukom, 

 koja je od najvećega zamašaja u ljudskom životu — s pri- 

 rodnom naukom. 



Sve su to tako lijepa i plemenita nastojanja, da im se ne 

 može nitko, tko osjeća ljubavi za svoj narod, oteti. 



Zato i opet velimo, okupimo se u našem društvu. Širimo 

 svagdje za nj ljubav i uspjeha će biti. 



Pojedini svezak „Glasnika" može se dobiti uz cijenu od 

 3 K, što vrijedi počam od XXIII. godišta. Pojedini svesci pri- 

 jašnjih godišta (kad je „Glasnik" izlazio dvaput godišnje) stoje 

 6 K. Pojedini svezak reformirane „Prirode" dobiva se u svim 

 većim knjižarama uz cijenu od 90 filira. 



Pristupite u naše društvo! 



